CELEX: 62007CN0488
Language: da
Date: 2007-11-05 00:00:00
Title: Sag C-488/07: Anmodning om præjudiciel afgørelse indgivet af Court of Session (Scotland), Edinburgh (Det Forenede Kongerige) den 5. november 2007 — Royal Bank of Scotland plc mod Commissioners of Her Majesty's Revenue & Customs

12.1.2008   
            
            
               DA
            
            
               Den Europæiske Unions Tidende
            
            
               C 8/9
            
         Anmodning om præjudiciel afgørelse indgivet af Court of Session (Scotland), Edinburgh (Det Forenede Kongerige) den 5. november 2007 — Royal Bank of Scotland plc mod Commissioners of Her Majesty's Revenue & Customs
   (Sag C-488/07)
   (2008/C 8/16)
   Processprog: engelsk
   Den forelæggende ret
   Court of Session (Scotland), Edinburgh
   Parter i hovedsagen
   
      Sagsøger: Royal Bank of Scotland plc
   
      Sagsøgt: Commissioners of Her Majesty's Revenue & Customs
   Præjudicielle spørgsmål
   
               1)
            
            
               Kræves det efter artikel 19, stk. 1, andet afsnit, i sjette momsdirektiv 77/388/EØF (1), at den pro rata-sats, hvormed en afgiftspligtig person i henhold til artikel 17, stk. 5, kan fradrage, beregnes på årsbasis og fastsættes i procenter, der afrundes opad til et tal, der ikke overstiger det nærmeste hele tal, når
               
                           a)
                        
                        
                           denne pro rata-sats er en pro rata-sats, der er beregnet for en sektor inden for den afgiftspligtige persons virksomhed i overensstemmelse med enten litra a) eller b) i artikel 17, stk. 5, tredje afsnit, og/eller
                        
                     
                           b)
                        
                        
                           denne pro rata-sats er en pro rata-sats, der er beregnet under hensyntagen til, hvordan den afgiftspligtige person benytter samtlige eller en del af goderne og tjenesteydelserne, i overensstemmelse med artikel 17, stk. 5, tredje afsnit, litra c), og/eller
                        
                     
                           c)
                        
                        
                           denne pro rata-sats er en pro rata-sats, der er beregnet for samtlige eller en del af de goder og tjenesteydelser, som den afgiftspligtige person har benyttet til alle de transaktioner, der er omhandlet i artikel 17, stk. 5, første afsnit, i overensstemmelse med artikel 17, stk. 5, tredje afsnit, litra d)?
                        
                     
         
               2)
            
            
               Kan medlemsstaterne i henhold til nævnte artikel 19, stk. 1, andet afsnit, kræve, at den pro rata-sats, hvormed en afgiftspligtig person kan fradrage i henhold til artikel 17, stk. 5, afrundes opad til et andet beløb end det nærmeste hele tal?
            
         
      (1)  EFT L 145, s. 1.